Ανάλυση του ύψους κύματος σε σχέση με τα τοπικά ανεμολογικά δεδομένα στην ευρύτερη θαλάσσια περιοχή του Θερμαϊκού κόλπου
Creators: name: Ευσταθίου, Κωνσταντίνος Ιωάννη
Publisher: name: Aristotle University of Thessaloniki
Year: 2020
Subjects: Ύψος κύματος
Ένταση και διεύθυνση ανέμου
Υδροπλάνα
Wave height
Wind speed and direction
Seaplanes

description: Στην παρούσα εργασία παρουσιάζονται και σχολιάζονται αποτελέσματα ανάλυσης κυματικών και ανεμολογικών παραμέτρων δεκαετούς χρονοσειράς (2009-2018), όπως έχουν προκύψει από την εφαρμογή του κυματικού μοντέλου του ECMWF και διατηρούνται στη βάση δεδομένων του. Το συγκεκριμένο αποτελεί μια εξελιγμένη έκδοση του βασικού κυματικού μοντέλου WAM, συζευγμένο με άλλα αντίστοιχα, ατμοσφαιρικά και ωκεανού. Εξετάζονται τμήματα του ευρύτερου Θερμαϊκού κόλπου που αφορούν σε πλεγματικά σημεία ανάλυσης 14 km x 11 km περίπου, 0,125° x 0,125°. Η μελέτη των συγκεκριμένων στοιχείων, κυματικών και ανεμολογικών, για την περιοχή αυτή αποσκοπεί στην ενδεχόμενη επιχειρησιακή χρησιμότητα των αντίστοιχων αποτελεσμάτων. Προκύπτουν πληροφορίες που μπορούν να αξιοποιηθούν για τον προγραμματισμό και την επιτυχή ολοκλήρωση πτητικών δραστηριοτήτων με ασφάλεια, ως προς τη θαλάσσια λειτουργία υδροπλάνων, κυρίως τύπου πυροσβεστικών Canadair CL-415, στην συγκεκριμένη θαλάσσια περιοχή. Οι κατανομές των μέσων τιμών του σημαντικού ύψους κύματος και της έντασης του ανέμου αναλύονται και παρουσιάζονται όχι μόνο σε ετήσια, εποχική και μηνιαία βάση αλλά επίσης ανά χρονικό βήμα 6 ωρών. Επικρατέστερες συνθήκες εμφανίζονται σε μορφή ροδογραμμάτων παρέχοντας πληροφορίες διεύθυνσης με ένταση ανέμου και διεύθυνσης με σημαντικό ύψος κύματος. Τα ανωτέρω αποτελέσματα δείχνουν να συμφωνούν ικανοποιητικά με τα τοπικά ανεμολογικά και γεωγραφικά χαρακτηριστικά. Εντοπίζονται τα καταλληλότερα σημεία στο Θερμαϊκό κόλπο που εμφανίζουν πιο ήπια χαρακτηριστικά. Τέλος παραθέτονται πίνακες συσχετίσεων έντασης και διεύθυνσης ανέμου με σημαντικό ύψος συνδυασμένου κύματος. Ωστόσο, για την απόλυτη επιβεβαίωση και για τον έλεγχο ύπαρξης κάποιου πιθανού στατιστικού δείκτη τέτοιου είδους συσχετίσεων, σε αναλογία με τις αντίστοιχες διευθύνσεις τους, πρέπει να πραγματοποιηθούν συγκρίσεις με πραγματικές μετρήσεις και περαιτέρω διερεύνηση.
description: In this work results of analysis products from the implementation of ECMWF wave model, as they are stored in the respective data base, are presented for a 10–year time period (2009-2018). ECMWF uses and develops the WAve Model (WAM) coupled to the atmospheric and ocean model. Grid points of the wider sea area of Thermaikos gulf are being examined in a resolution of 0,125° x 0,125°. The study of the specific wave and wind data for this area, aims at the possible operational usefulness of the respective results. There is information that can be used for the planning and successful completion of flight activities safely, in terms of marine operation of seaplanes, mainly Canadair CL-415 firefighting airplanes, in this particular maritime area. Distribution of significant wave height and wind intensity mean values, are analyzed and presented not only on an annual, seasonal and monthly basis but also on a time step of 6 hours. Prevailing conditions appear in the form of windrose and waverose graphs providing wind (speed and direction) and wave (significant height and direction) information. The above results seem to agree satisfactorily with the local wind and geographical characteristics. The most suitable grid points, which show milder characteristics, in Thermaikos gulf are identified. Finally, tables of wind directions and intensity correlations are presented with significant height of combined wave. However, in order to fully confirm and verify the existence of a possible statistical indicator of such correlations, in proportion to their respective directions, comparisons with actual measurements and further investigation should be made.